Ministocin Jonathan da su ka samu karin girma bayan barin mulki ▷ NAIJA.NG
Ministocin Jonathan da su ka samu karin girma bayan barin mulki
A tsakiyar 2015 ne Gwamnatin Buhari ta karbi mulki daga hannun Jam’iyyar PDP. Bayan watanni 6 ne aka nada sababbin Ministoci. Sai dai daga cikin tsofaffin Ministocin Shugaban kasa Goodluck Jonathan akwai wadana gaba ta kai su.
Daga cikin Ministocin da yanzu su ka samu matsayi dabam-dabam a Duniya akwai:
Ministar kudi a lokacin Shugaban kasa Goodluck Jonathan
1.	Muhammad Pate
Tsohon Ministan lafiya a Gwamnatin Jonathan watau Dr. Muhammad Ali Pate yanzu babban Malami ne a Jami’ar Duke. Tun a 2013 Dr. Pate ya ajiye aikin sa ya tafi Kasar waje. Pate yayi karatu ne a Jami’ar ABU Zaria da wata Jami'a a Landan.
KU KARANTA: Oshiomhole yayi barazanar dakatar da Ngige daga APC
2.	Akinwumi Adesina
Dr. Akinwumi Adesina wanda tsohon Ministan gona ne a Najeriya ya zama Shugaban babban bankin nan na AfDB na cigaan Afrika. A lokacin Shugaba Muhammad Buhari ne tsohon Ministan Kasar ya samu wannan babban mukami.
3.	Ngozi Iweala
Tsohuwar Ministar kudin Kasar watau Dr. Ngozi Okonjo-Iweala ta samu mukamai iri-iri bayan ta bar Gwamnati. Kwanan nan ne ma Kamfanin sadarwar nan na Tuwita ta nada Okonjo-Iweala a cikin manyan Darektocin ta na Duniya.
Ankara long gowns Dangote children Buhari and Peace Corps Big brother naija voting poll Latest hairstyles